**KÚPNA ZMLUVA**

uzatvorená v zmysle ust. § 409 a nasl. zákona č. 513/1991 Z. z. Obchodný zákonník v znení neskorších predpisov (ďalej ako „Obchodný zákonník“)

**Čl. I.**

**Zmluvné strany**

**Kupujúci :** **Mesto Žiar nad Hronom**

Sídlo : Š. Moysesa č.46, 965 19 Žiar nad Hronom

Štatutárny zástupca : Mgr. Peter Antal, primátor mesta

IČO: 00 321 125

DIČ: 2021339463

Nie je platcom DPH

Telefón : 045/6787 120

Fax : 045/6787 155

e-mail : msu@ziar.sk

(ďalej ako „**kupujúci**“)

**Predávajúci :**

Sídlo :

Štatutárny zástupca :

IČO:

DIČ:

IČ DPH:

Bankové spojenie:

Číslo účtu :

Telefón :

e-mail :

(ďalej ako „**predávajúci**“)

**Čl. II.**

**Predmet zmluvy**

**2.1.** Predmetom zmluvy je dodávka **kovových smetných košov v počte ..............kusov, na zber pouličných smetí umiestnených na verejných priestranstvách mesta Žiar nad Hronom v zmysle bližšej špecifikácie uvedenej v bode 2.2 tejto zmluvy.**

**2.2.** Kovové smetné koše budú mať charakteristiku, fyzikálne vlastnosti a technickú špecifikáciu podľa prílohy č. 1 tejto zmluvy – Opis predmetu zákazky.

**2.3.** Predmetom kúpnej zmluvy je dodávka tovaru bližšie špecifikovaného v bodoch 2.1. a 2.2. tejto zmluvy vrátane služieb, súvisiacich s dopravou na miesto dodania prepravnými prostriedkami predávajúceho a spôsobom, v súlade s príslušnými právnymi predpismi, vyložením tovaru na miesto určenia, a za podmienok, uvedených v tejto zmluve predávajúcim a záväzok kupujúceho riadne dodaný tovar prevziať a zaplatiť za neho predávajúcemu dohodnutú kúpnu cenu, podľa platobných podmienok, dohodnutých v tejto zmluve.

**Čl. III.**

**Podmienky dodávky a odberu predmetu zmluvy**

**3.1. Predávajúci sa zaväzuje bezodplatne dodať jeden kus predmetu zmluvy (tzv. prototyp) v zmysle podmienok bližšie špecifikovaných v Čl. II. tejto zmluvy a v súlade s podmienkami uvedenými vo verejnom obstarávaní, a to do 14 dní od podpisu tejto zmluvy. V prípade, ak predávajúci nedodá kupujúcemu tento kus predmetu zmluvy v lehote 14 dní od podpisu zmluvy alebo dodá tento jeden kus predmetu zmluvy bez splnenia kvalitatívnych požiadaviek na tovar v zmysle Čl. II tejto zmluvy a podmienok uvedených vo verejnom obstarávaní, je kupujúci oprávnený odstúpiť od tejto zmluvy.**

**3.2.** Kupujúci sa zaväzuje písomne informovať predávajúceho o splnení kvalitatívnych požiadaviek dodaného tovaru (prototypu) do 3 dní od jeho dodania. Kontaktnou osobou kupujúceho pre splnenie požiadaviek dodaného prototypu je Ing. Daniel Šály, číslo MT: 0917 647 093.

**3.3.** Predávajúci sa zaväzuje realizovať dodávku predmetu zmluvy najneskôr **do 15.10.2020**.

**3.4.** Predávajúci dodá predmet zmluvy s originálom a dvomi kópiami dodacích listov, z ktorých jednu kópiu kupujúci predávajúcemu, po odkontrolovaní dodaného predmetu zmluvy, potvrdí. Dodací list bude tvoriť súčasť faktúry.

**3.5.** Predávajúci sa zaväzuje odovzdať kupujúcemu predmet zmluvy v bezchybnom stave, v stanovenej lehote, na miesto, určené v článku V. tejto kúpnej zmluvy. Pri dodaní objednaného predmetu zmluvy predávajúci odovzdá dodací list, so všetkými potrebnými náležitosťami, ktorý po ukončení prevzatia predmetu zmluvy podpíše zástupca kupujúceho aj predávajúceho. Pri plnení predmetu kúpnej zmluvy sa predávajúci zaväzuje dodržiavať príslušné právne predpisy a technické normy.

**3.6. Zmluvné strany sa dohodli, že prototyp sa nezapočítava do celkového počtu kusov podľa bodu 2.1 zmluvy a bude slúžiť výhradne na porovnanie splnenia zmluvných podmienok pri dodaní kompletného predmetu zmluvy.**

**Čl. IV.**

**Cena predmetu zmluvy a spôsob úhrady**

**4.1.** Kúpnu cenu za predmet zmluvy si zmluvné strany dohodli na sumu vo výške ........... EUR bez DPH (slovom: ..................................... eur), cena s DPH vo výške ...................EUR (slovom: ............................................ EUR). Cena za 1 ks predmetu zmluvy je teda vo výške ....... EUR bez DPH (slovom: .......................... EUR), cena s DPH ............... EUR (slovom: ............................. EUR).

**4.2.** Kupujúci uhradí predávajúcemu kúpnu cenu, uvedenú vo faktúre, najneskôr do 30 dní po dodaní celého predmetu zmluvy. Súčasťou faktúry doručenej kupujúcemu najneskôr 30. 09. 2020 bude kupujúcim potvrdený dodací list.

**4.3.** V prípade dohody zmluvných strán môže byť úhrada za predmet zmluvy zrealizovaná vo zvlášť dohodnutom termíne, čo musí byť uvedené na dodacom liste, resp. vo faktúre.

**Čl. V.**

**Podmienky odovzdania a prevzatia predmetu zmluvy a zodpovednosť za chyby**

**5.1.** Miestom odovzdania a prevzatia predmetu zmluvy je prevádzka spoločnosti TECHNICKÉ SLUŽBY Žiar nad Hronom, spol. s r.o. v Horných Opatovciach.

**5.2.** Čas odovzdania a prevzatia tovaru si zmluvné strany dohodnú konkrétne telefonicky a e-mailom.

**5.3.** Dopravu predmetu zmluvy do sídla kupujúceho zabezpečuje predávajúci.

**5.4.** Kupujúci je pri prevzatí predmetu zmluvy povinný prekontrolovať jeho úplnosť, kompletnosť, balenie, a svojim podpisom na dodacom liste túto skutočnosť potvrdiť. V prípade akýchkoľvek chýb predmetu zmluvy resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní predmetu zmluvy u predávajúceho reklamovať a uviesť nedostatky na dodacom liste. Ich akceptovanie predávajúci potvrdí na dodacom liste svojim podpisom. Bezchybnosť dodávky potvrdzuje kupujúci predávajúcemu podpisom dodacieho listu.

**5.5.** Ak pri prevzatí tovaru zistí kupujúci, že ide o nekompletnú dodávku predmetu zmluvy, nezodpovedajúcu dohodnutej kvalite, použitých materiálov, resp. neoznačeného a poškodeného tovaru, predávajúci je povinný do 7 dní dodaný predmet zmluvy vymeniť, ak sa zmluvné strany nedohodnú inak.

**5.6.** Chyby dodávky musia byť do vystavenia faktúry predávajúcim odstránené. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

**5.7.** Ak je kupujúci v omeškaní s prevzatím tovaru, musí predávajúci urobiť opatrenia primerané okolnostiam na uchovanie tovaru. V prípade, ak by takýmto uchovaním tovaru vznikli predávajúcemu náklady, kupujúci sa zaväzuje zaplatiť predávajúcemu úhradu primeraných nákladov, ktoré mu pritom vznikli.

**5.8.** Kontaktnou osobou predávajúceho je .................., číslo MT: ......................., e-mail: .........................

**5.9.** Kontaktnou osobou kupujúceho pre prevzatie predmetu zmluvy je Ing. Daniel Šály, číslo MT: 0917 647 093.

**Čl. VI.**

**Platobné podmienky a fakturácia**

**6.1.** Finančné plnenie uskutoční kupujúci na základe faktúry, vystavenej predávajúcim v súlade s článkom IV. tejto kúpnej Zmluvy.

**6.2.** Kupujúci uhradí predávajúcemu kúpnu cenu, uvedenú vo faktúre s DPH, ktorej súčasťou bude kupujúcim potvrdený dodací list, najneskôr do 30 dní odo dňa jej vystavenia. V prípade pochybnosti považujú zmluvné strany daňový doklad za doručený na tretí deň po jeho odoslaní predávajúcim, o čom predávajúci predloží potvrdenie.

**6.3.** Kupujúci je povinný uhradiť predávajúcemu kúpnu cenu v termíne splatnosti podľa bodu 6.2. tak, aby úhrada kúpnej ceny bola najneskôr v posledný deň splatnosti poukázaná príkazom na úhradu na bankový účet predávajúceho.

**6.4.** Kupujúci neposkytne predávajúcemu preddavky ani zálohy.

**Čl. VII.**

**Záruky a nároky z chýb predmetu kúpnej zmluvy**

**7.1.** Predávajúci poskytuje kupujúcemu na dodaný tovar záruku v zmysle bodu 3.8. tejto kúpnej zmluvy, minimálne 60 mesiacov. Náklady na dopravu, súvisiace s reklamovaným predmetom kúpnej zmluvy znáša predávajúci v plnom rozsahu.

**7.2.** Zmluvné strany sa pri zodpovednosti za chyby tovaru a nárokov z nich vyplývajúcich budú riadiť § 422 a nasl. Obchodného zákonníka.

**7.3.** Predávajúci zabezpečí v záručnej dobe bezplatné odstránenie všetkých chýb, ktoré sú predmetom záruky, výmenou za bezchybný tovar.

**Čl. VIII.**

**Náhrada škody**

**8.1.** Pri závažnom porušení povinností, vyplývajúcich z tejto zmluvy druhou zmluvnou stranou môže oprávnená (poškodená) strana od tejto dohody odstúpiť v zmysle čl. IX. a požiadať o náhradu škody, ktorá jej vznikla.

**Čl. IX.**

**Odstúpenie od plnenia kúpnej zmluvy**

**9.1.** V prípade podstatného porušenia podmienok kúpnej zmluvy vzniká kupujúcemu právo na odstúpenie od tejto zmluvy. Nároky na náhradu spôsobenej škody nie sú odstúpením od plnenia kúpnej zmluvy dotknuté.

**9.2.** Podstatnými porušeniami zmluvy sa rozumie:

- porušenie povinnosti predávajúcim podľa bodu 3.1 zmluvy,

- nedodanie predmetu zmluvy predávajúcim v zmluvne stanovenej lehote,

- opakované dodanie nekvalitného predmetu zmluvy predávajúcim v prípade, že kupujúci na nedostatky predávajúceho písomne upozornil.

**Čl. X.**

**Záverečné ustanovenia**

**10.1.** Táto zmluva nadobúda platnosť dňom jej podpisu štatutárnymi orgánmi obidvoch zmluvných strán.

**10.2.** Účinnosť táto zmluva nadobúda dňom, nasledujúcim po dni jej zverejnenia na webovom sídle kupujúceho.

**10.3.** Vzťahy touto zmluvou neupravené sa riadia príslušnými ustanoveniami Obchodného zákonníka a ostatnými súvisiacimi všeobecne záväznými právnymi predpismi.

**10.4.** Zmluvné strany sa dohodli, že táto zmluva sa môže meniť a dopĺňať iba písomnými vzostupne číslovanými dodatkami, odsúhlasenými a podpísanými obidvomi štatutárnymi orgánmi zmluvných strán, prípadne ich splnomocnenými zástupcami, inak je zmena zmluvy neplatná.

**10.5.** Zmluvné strany svojimi podpismi potvrdzujú, že sú spôsobilé vlastnými právnymi úkonmi nadobúdať práva a brať na seba povinnosti v plnom rozsahu, ich zmluvná voľnosť nie je obmedzená a že túto zmluvu podpisujú na základe vlastného rozhodnutia.

**10.6.** Zmluvné strany prehlasujú, že v čase uzatvorenia tejto zmluvy nie sú známe žiadne okolnosti, ktoré by bránili alebo vylučovali uzavretiu zmluvy resp. ktoré by mohli byť vážnou prekážkou k jej splneniu.

**10.7.** Neoddeliteľnou súčasťou tejto zmluvy je príloha č. 1 – Opis predmetu zákazku ku Kúpnej zmluve

**10.8.** Táto zmluva sa vyhotovuje v troch rovnopisoch, z ktorých kupujúci obdrží 2 vyhotovenia a predávajúci obdrží jedno vyhotovenie.

**10.9.** Zmluvné strany sa zaväzujú zachovávať mlčanlivosť o informáciách, o ktorých sa dozvedeli pri realizácii predmetu zmluvy. Žiadne informácie spojené s predmetom zmluvy nesmú byť použité na iné účely, ako je definované v tejto zmluve.

**10.10.** Obidve zo zmluvných strán prehlasujú, že túto zmluvu prečítali, že zmluva nebola podpísaná z donútenia ani za iných jednostranne nevýhodných podmienok, čo potvrdzujú vlastnoručnými podpismi.

**10.11.** Zmluvné strany si zmluvu prečítali a po odsúhlasení jej obsahu podpísali.

V Žiari nad Hronom, dňa......................... V Žiari nad Hronom , dňa.........................

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Peter Antal, primátor .................................

Mesto Žiar nad Hronom ..................................